Solarna Joga – Moje zdravlje je najvažnije\nSolarna Joga - Sun Gazing - prvi dan - 18 Februar 2018\nIako je bilo oblačno i sunce se nije videlo rešio sam da uradim mojih prvih 10 sekundi gledanja u sunce (ovoga puta samo prema suncu - u oblake). Sutra ću ponoviti samo 10 sekundi, i svako naredno (sunčano) veče dodavaću po 10 sekundi\nGledati u sunce samo u prvom satu po izlasku, ili u poslednjem satu pred zalazak\nŠta je Solarna Joga?\nU devetnaestome veku Britanci su u Indiji primetili postojanje ljudi-jogija koji su imali više od stotinu godina,tako da su sa velikim interesovanjem zapoĉeli istraživati taj fenomen nadprsečno starih i vitalnih ljudi. Ti jogiji poznavali su jednu od tada najĉuvanijih tajni svih vremena pod imenom "Solarna Joga ili Surya Joga",odnosno poznavali su i praktikovali metodu uz pomoću koje su upijanjem energije iz Sunca održavali mlado i zdravo fiziĉko telo.\nSolarna Joga je u osnovi drugačija od drugih vrsta joga, lako se praktikuje i relativno brzo dolazi do samorazvoja i pobuđujenja uspavane sposobnosti ĉoveka i rekonstrukcije zdravlja ukoliko postoji neko oboljenje.\nHira Ratan Manek (HRM), je dokazao je da osoba može živeti samo od solarne energije vrlo dugo bez potrebe da jede bilo kakvu hranu. Ovo je sada počelo da bude poznato kao HRM fenomen. Metoda se koristi za lečenje raznih psihosomatskih i mentalnih bolesti, kao i povećanje memorije i mentalne snage pomoću sunčeve svetlosti. Osoba se može osloboditi od bilo kakvih psiholoških problema, i razviti se u lice koje može rešiti bilo koji problem u životu i može nadvladati bilo koju vrstu straha uključujući i od smrti unutar 3 meseca nakon što počne da vežba ovu metodu. Kao rezultat toga, osoba će biti bez mentalne smetnje i straha, što će za rezultat dati savršenu ravnotežu uma. Nadalje, ako se nastavi primjenjivati metoda do 6 meseci, osoba će se osloboditi od fizičke bolesti. Pored toga, ako se solarna joga vežba 9 meseci, dolazi do pobede nad glađu, koja nestaje sama od sebe nakon toga.\nSolarna Joga - Sun Gazing - drugi dan - 19 Februar 2018\nDanas je bio predivan dan i predveče. Pošto je juče bilo veoma oblačno, danas ponavljam samo 10 sekundi gledanja u sunce.\nNajbolje je ako možete da stojite bosi na pesku. zemlji ili betonu, može i na drvetu ili kamenu ali da ne bude hladan\nNikako nemojte stajati na travi!\n20 Februar 2018 - I danas je bilo oblačno kao prvog dana, ali ipak sam rešio da uradim solarnu jogu kako bih stekao svakodnevnu naviku\nNe zaboravite da zatvorite oči posle gledanja u sunce. Možete ih prekriti i rukama kako bi zadržali siluetu sunca. Držite zatvorene oči sve dok ta silueta nestane. Kad otvorite oči nasmešite se\nIako bi Simeone želela da nastavim sa svakodnevnim video dokumentovanjem Solarne Joge, objasnio sam joj da iako sam imao samo jedan dan gledanja u sunce, dok su druga dva dana su bila oblačna, u meni je došlo do malih promena i osećam potrebu da se potpuno posvetim ovoj vežbi bez ikakvih distrakcija sa strane. Simeona je odmah razumela jer je i ona primetila da sam nekako više okrenut unutrašnjem svetu, nego samo pre tri dana\nPre početka praktikovanja Solarne Joge, Simeona i ja smo se dogovorili da ona bude posmatrač (bar za sada) i da ne praktikuje solarnu jogu kako bi mogla 'otvorenih' očiju i uma da prati promene koje mi se događaju. Dogovorili smo se da ćemo od sada praviti video zapise jednom u dve-tri nedelje, ili barem jednom mesečno, a ispod videa ćemo podeliti iskustva. Simeone kao posmatrač, a sa moje strane ja kao svedok, ako dođe do bilo kakvih promena\nSa desne strane (ako čitate ovo na kompjuteru) ili ispod (ako koristite telefon) Simeone će podeliti nekoliko reči iz njene perspektive, kako bi imali balans u iskustvima\nSinišin istraživački duh nikada ne miruje. Njegova volja i želja ka saznanjima ljudskog potencijala ga nekada dovode u situacije da od neprestanog brbljivca koji želi da podeli svoja saznanja što većem broju ljudi, do potpune povučenosti i 'odsutnosti' kada čita knjigu, surfuje po netu ili jednostavno zuri u more ili reku (koje inače obožava).\nKada mi je rekao da želi da se posveti vežbi Solarne Joge bez ikakvih distrakcija odmah sam ga razumela. Moja želja da podelim svakodnevna iskustva i promene su se momentalno pretvorile u razumevanje, jer iako su prošla samo tri dana, Siniša se promenio. Promene su suptilne, ali vidljive. Iako je juče bilo jako oblačno, mi smo rešili da se popnemo na krov jednog hotela u nadi da ćemo'uhvatiti' sunčane zrake. Oblaci su bili sve gušći, ali Siniša se nije uopšte uzbuđivao zbog toga. Kada je došao sat pred zalazak sunca, moj alarm se oglasio, ali Siniša je samo rekao: Sačekaćemo još malo. Posle petnaestak minuta počela sam da se vrpoljim, a Siniša je posmatrao cveće u saksiji i nekako mu se divio (ovo je moja obzervacija). Onda je uslikao to cveće (slika ispod) i rekao. Uradiću i danas samo 10 sekundi gledanja, ustao, nasmešio se i počeo da gleda pema suncu koje je bilo sakriveno iza gustih oblaka...\nDok sam bio mlađi posmatrao sam mamu kako zaliva cveće i priča sa biljkama. Sada razumem da je ona znala mnogo više nego što sam mogao i da pretpostavim. Komšinice koje su dolazile na kafu uvek bi je pitale kako to da njene ljubičice, nekih 6-7 saksija koje su se nalazile na kuhinjskom prozoru, stalno cvetaju. U svakoj saksiji bile su ljubičice sa raznim bojama cvetova. Sećam se da bi mama rekla: Ja ih svakodnevno zalivam, pričam sa njima sa puno ljubavi i one mi uzvraćaju sa njihovim predivnim cvećem.\nU dnevnoj sobi imali smo i fikus. Ona je na njega obraćala posebnu pažnju i brigu, svakodnevno mu nežno brisajući listove dok bi mu tepala kako je lep, kako se divno razvija i kako je jako srećna da mu je lepo kod nas. Kao tinejdžer nisam je u potpunosti razumeo, ali je nisam ni osuđivao. Shvatao sam to kao nešto što je čini srećnom, jer njena ljubav prema biljkama se reflektovala u njenom pogledu. Biljke su to znale i vraćale joj tu ljubav.


Fotelja Big Cut Light - Ghia Staff\nGhia Staff/Proizvodi/Fotelja Big Cut Light\nFotelja za najam Big Cut Light izrađena od polietilenske mase, čvrste strukture jednostavnih linija sa sjedištem i naslonom izrađenom u kvalitetnoj koži. Omogućava Vam postizanje savršenog ambijenta prilikom opremanja Vaših manifestacija poput vjenčanja, svečanih i gala večera, kongresa, sajmova te ostalih evenata. U verziji fotelje Big Cut Light postoji mogućnost ugradbe svjetla u više boja kako bi se dobila posebna atmosfera prilikom organizacije evenata. Fotelja Big Cut Light dio je linije proizvoda za najam svjetlećeg namještaja Ghia Furniture Light.\ndimenzije: 81 x 60 x h. 41/73 cm.\nmaterijal: polietilenska konstrukcija sa kožnim sjedištem\nboja: konstrukcija bijele boje sa kožnim bijelim sjedištem\nupotreba: svečane večere, vjenčanja, svadbe, kongresi, najam catering opreme, najam namještaja.


VUČIĆ IH NIJE VOLIO: Kako su nacionalni bardovi postali tehnološki višak :: Novice :: Lupiga\nVUČIĆ IH NIJE VOLIO\nKako su nacionalni bardovi postali tehnološki višak\nritn by: Bojan Marjanović | 27.07.2017.\nI upravo je u tome tragedija naših književnih bardova i bardića. Kada kažemo da oni Vučiću više nisu potrebni, naravno, ne mislimo da je Bećković, Ršumović ili neki drugi Rajko Petrov Nogo zvao Vučića na telefon u pola noći, a ovaj se besno izvikao - ne trebate mi, ostavite me, samo što sam zaspao, a znate da mi borba za Srbiju ostavlja tek sat ili dva dnevno sna! Naravno da se to nije desilo, a i da su ga zvali – na ovaj ili onaj način – mogli su i oni postati tek jedan piksel na grupnoj SNS fotografiji, kao što je to u jednom trenutku bio pokojni Brana Crnčević. Međutim, duh današnje epohe je bitno različit u odnosu na onu u kojoj su nacionalni književni pregaoci bili nosioci simboličke nadgradnje poretka. Najprostije govoreći, zašto bi Vučiću bili potrebni Bećkovićevi patetični govori kada može sam da dahće u mikrofon?\nBaš kao u onoj staroj numeri, otišao je cirkus iz našeg malog grada. Naime, koliko pre par nedelja, svečarska priča oko predsedničke inauguracije Aleksandra Vučića pohlepno je gutala stupce i minute u medijima, a sad je opet sve po starom - umesto da udarne vesti budu o tome zašto su radnici FIAT-a u štrajku ili o tome da privatni izvršitelji izbacuju siromašne na ulicu, medijska žabokrečina vonja na svoj stari, dobri ignorantski način. Zorana Mihajlović tvrdi da Srbija čvrsto korača ka EU, ali da neće da se svađa sa Rusijom, Kinom i SAD, Informer panično rotira besmislene naslove o Putinu, Trampu, ustašama i ISIS-u, Ana Brnabić poručuje da voli da sluša Depeche Mode, kolektivno se ignorisala još jedna godišnjica Srebrenice i kolektivno se sprema za još jednu zloupotrebu godišnjice Oluje, Nebojša Krstić nas i dalje tera da proklinjemo dan kada je izmišljen Tviter, a, eto, veličanstvene inauguracije se gotovo više niko i ne seća. Takoreći, tresla se gora, rodio se predsednik.\nA stvarno su se svojski Vučić i njegova svita potrudili oko te predsedničke fešte. Gotovo da se mogu zamisliti kako danima ne spavaju i u nekoj zagušljivoj prostoriji, za stolom pretrpanim papirima i praznim šoljicama kafe, sede natečenih podočnjaka i promišljaju svaki detalj inauguracijskog vašara. Vučić – rastrzan panikom, a okružen Đukama, Selakovićima i ostalim Stefanovićima - mršti se, strelja pogledom i proziva. Ko je zadužen za folklorna društva?! Ko dovodi 450 spontano okupljenih SNS omladinaca?! Ko će da uplati Nikoli Jokiću nekoliko termina u teretani tih par dana, iz Denvera su rekli da je to uslov da ga puste na inauguraciju?! Jeste Harisu Džinoviću objasnili dress code – šešir može, marama ne može?! Stiže li strani investitor Ralf Fajns?! Ispituje ih tako još uvek neinaugurisani predsednik, ignoriše Đukine predloge da pozovu Big Laleta da posle folklorne družine izvede par trikova, a utom se odnekud, iz ćoška prostorije, začuje stidljiva primedba – pa, znate, predsedniče, okupljamo politički, kulturni i sportski krem društva, ali nekako mi se čini da baš malo na listi zvanica imamo književnika.\nLjubivoje Ršumović bio je strašno razočaran “siledžijskim” recitovanjem njegove pesme (FOTO: Wikipedia)\nI, stvarno, vidi vraga, mnogi su bili pozvani i mnogi su došli, sjatila se elita u raznim svojim formacijama da sluša dečije horove kako cijuču himnu i da grickaju ketering naboden na čačkalice, ali, eto, među svim tim uglednim (samo)zvanicama profesionalaca pisane reči gotovo da nije ni bilo. Ili ih, makar, kamere nisu ubeležile za inauguracijsku večnost. Osim, naravno, nesretnog Vuka Draškovića, ali, da se ne zajebavamo, reći da je on tamo bio u svojstvu književnika bi bilo slično tome tvrditi da je Toma Nikolić bio u svojstvu ekonomiste. Takođe, na inauguraciji je recitovana i zdravica Ljubivoja Ršumovića koji je, povodom toga, docnije negodovao u Blicu, bivavši strašno razočaran “siledžijskim” recitovanjem njegove pesme bez dozvole. Ispričao nam je i jednu patrijarhalnu pričicu o tome kako mu je deda još kao malom rekao da je politika kurva i da je on, Ljubivoje, eto, od kada je bio mali znao svoj pravac te neće sad da se kurva i da se bavi politikom. Mada je posebno zanimljivo da tvrdnja da se politikom ne bavi stiže od osobe koja je aktivno učestvovala u kampanjama Dveri, osobe koja učestvuje u osnivanju stranke Milana Stamatovića, te naposletku osobe koja u istom tom intervjuu može u jednu rečenicu, kao svoje “književne” uzore, staviti Branka Ćopića i Radovana Karadžića.\nMeđutim, uprkos tome što su svečanosti prisustvovali Draškovićeva brada bez teksta i Ršumovi stihovi bez brkova, ostaje pitanje - šta se to desilo sa našom nesretnom političkom stvarnošću kada na paradi autoritarnosti i kiča više nema nacionalno osvešćenih pisaca? Upravo su ti mučenici svojim teatralno-paćeničkim likovima i delima u poslednjih par decenija vazda bili spremni da budu simbolička proteza poretka. Da stvar bude još kompleksnija, idejno su oivičavali poredak i onda kada su ga besramno veličali i svojim tekstovima se prišljamčavli uz političke i ekonomske centre moći, ali i onda kada su navodno bili kritični - samo što ta njihova kritika nije bila bazirana na tome da se urlikne da je car go, već da se car nežno miluje po mošnicama pod izgovorom da popravljaju porube na carevom novom odelu. I, eto, unatoč svemu tome, šta je to nateralo Vučića da na onom imaginarnom sastanku, kada je odnekud iz dna prostorije čuo primedbu o nedostatku književnika na paradi, procedi – ma, hajde, ko jebe pisce?\nNo, što nam zbore vajni srpski književni mudraci u ovoj prvoj polovini 2017. godine kada je jedna od glavnih tema u javnom prostoru ustoličenje Vučićevo? Evo, recimo, kao pokušaj da iznađemo odgovor na to pitanje, usredsredimo se na slučaj prvog među jednakim – makar među ovima što su još uvek živi. Naime, u intervjuu datom Kuriru na pitanje kakav je Srbiji potreban predsednik, nekad tokom ovogodišnje predsedničke kampanje, Matija Bećković je blagoizvoleo izjaviti sledeće: “Nikakav. Srbiji treba kralj. U svojoj istoriji, Srbija je imala predsednike vlada, ali nikada nije imala predsednika države”. Na prvi pogled, čak i samo na osnovu ove izjave, može delovati logično zašto se Matija Bećković nije pojavio na Vučićevoj inaugariciji i da on – tobože, sve zajedno sa Ršumom – stoji na nekoj suprotstavljenoj poziciji vlasti unutar političkog polja. Ipak, postoje makar dva razloga zašto bi se moglo tvrditi suprotno. Jedan bismo, uslovno govoreći, mogli zvati estetskim, a drugi ideološkim.\nMatiji Bećkoviću treba kralj (FOTO: Wikimedia)\nEstetski je jednostavno objasniti – naprosto, čitav okvir predsedničkog vašara je taman po meri Bećkovićeve javne figure. Nije ga teško zamisliti da se u nekom trenutku Vučićeve prigodne priredbe dogega do mikrofona i da – sa samo sebi svojstvenim izrazom lica koje levitira između šeretskog cereka i blaženog pogleda u carstvo nebesko – prozbori koju svoju dovitljivo-aforističarsku rečenicu po kojima je inače poznat, od onog svevremenskog klasika da je “Kosovo najskuplja srpska reč” pa do novijih bisera tipa “Bob Dilan se na srpskom kaže Bora Čorba”. Teatralnom i patetičnom kakav jeste, cirkus ustoličenja bi mu bio estetski sasvim blizak.\nI tu dolazimo i do ovih drugih, ideoloških razloga zbog kojih je pomalo neobično što se Zlatousti Matija nije pojavio kod Vučića koji ima jedan drugi nadimak koji u sebe uključuje imenicu “usta”, a koji ovde nećemo spomenuti, jer je mizogin i jer previše poštujemo vaginu da bismo je stavljali u takav nedoličan kontekst. Naime, Bećković kaže da je Srbiji potreban kralj, ali ako tu imenicu shvatimo samo malo manje doslovno – dakle, ako izbacimo banalne simboličke oznake kao što su kruna, plašt, dvorske lude i zamak sa krokodilom ispred ulaznih vrata, a ostavimo autoritarnost i antidemokratičnost kao suštinske odlike figure kralja – stvarno je veliko pitanje da li je Srbija u Vučiću dobila predsednika ili još jednom potvrđenu despotsku figuru kojoj je cilj da upravo kraljevski njom vlada, svejedno sa koje pozicije to nominalno čini.\nMeđutim, stvari se ovde tek usložnjavaju – naime, u nastavku pomenutog intervjua, Bećković u A.V.-u vidi ni manje ni više nego nastavljača lika i dela Josipa Broza Tita. Ili, kako to sam mudrac književni kaže “kao što je ‘titoslavija’ bila oličenje parazitskog raja u kome si mogao da preživiš ne radeći ništa, tako bi i Srbija htela da bude lezilebovićka oaza, gde se može biti veliki umetnik, a da ništa ne stvaraš, te veliki stručnjak, a da ništa ne radiš.” Dakle, osnovni problemi današnje Srbije po Bećkoviću su u tome što nema kralja, što je nastavljačica tradicije titoslavije i što se u ljudima zapatio socijalistički duh lenjosti. Okej, što bi rekao čuveni holivudski drug Prljavi Hari, mišljenje je zbilja kao dupe, svi ga, naime, imaju, međutim na koga nas, sasvim paradoksalno, podseća ovo antikomunističko dupe od mišljenja? Možda na jednog čoveka koji, šećući se fabrikom koja je postala simbol najbrutalnije eksploatacije radništva u Srbiji, izgovara sledeće reči “vreme utopijskog socijalizma i samoupravljanja je prošlo, uspećemo samo radom ili nam preostaje da kukamo, pa da batalimo sve”. Na čoveka čije se reči da je u Juri sve u najboljem redu, baš poput kraljevskih, ne mogu dovesti u pitanje.\nOva neobična pojava u kojoj i kritičar i kritikovani stoje na istim pozicijama govori nam, u suštini, da je Bećkovićeva i bećkovićevska kritika Vučića jalova jer se svodi na reprodukciju diskursa (ili dela diskursa) koji i sam Vučić baštini. Upravo u tom grmu leži zec zašto je nacionalno osvešćenih književnih mrsomuda sve manje uz Vučićeve skute – nije stvar u suprotstavljenim svetonazorima, nego mu oni, naprosto, više nisu potrebni. Naime, živimo u društvu u kom jedna partija i jedan čovek vrlo uspešno uspevaju da pod vlastitu šapu bace čitav javni prostor, te da kolonizacijom većine pozicija unutar tog javnog prostora zapravo obesmisle samo njegovo postojanje. Sam veliki vođa u opisu vlastite stranke koja poništava razlike i miri Srbe kaže ovako “Kada smo pravili SNS, ja sam rekao Tomislavu Nikoliću da ćemo da pravimo široku narodnu političku partiju koja treba da prihvati ljude sa svih različitih nivoa. I liberalne demokrate, građanske demokrate, ljude koji su nacionalno opredeljeni, socijaliste, komuniste. Sve su te razlike kod nas sklonjene jer se bavimo budućnošću“.\nI upravo je to intencija Vučićeve vlasti – ona teži tome da tobožnim objedinjavanjem svih pozicija osmisli jednu novu, a to je pozicija slepo poslušničke aparature jedne državice na periferiji kapitalizma koja će efikasnost svoje poslušnosti ka različitim centrima političke i ekonomske lakše postizati upravo ako su unutrašnje političke prilike utvrđene despotskom vladavinom jedne elite koja je, budući da je proklamovana kao “svenarodna”, utoliko neoborivija.\nJoš jedan tranzicijski gubitnik - Rajko Petrov Nogo (FOTO: palelive.com)\nU tom smislu, kritika koju Vučiću upućuju Bećković, Ršumović i čitava plejada nacionalističkih književnih magova nedostatna je kao i ona koja se upućuje sa svih grana mejnstrim političke opozicije. Jedni ga kritikuju da nije dovoljno nacionalista i desničar, a govorimo o čoveku koji na mesto ministra odbrane postavlja Aleksandra Vulina, u ministarstva integriše ultradesničarske kadrove i svojim angažmanom direktno podgreva atmosferu u kojoj cvetaju Vučićevići i Cvijanovići. Opet, drugi ga kritikuju da ne radi dovoljno na liberalizaciji društva i na vođenju zemlje na čarobnim putevima ka EU, vladavini prava i slobodnom tržištu, a govorimo o čoveku čijim angažmanom dolazi do najbrutalnijih neoliberalnih mera zaslađenih ciničnim postavljanjem lezbejke na čelo vlade. Dakle, stvar je u tome što bi jedina koherentna kritika Vučića bila ona koja ga ne prokazuje zbog onoga što on nije već zbog onoga što on jeste, a jeste autoritarni desničar koji – dok sprovodi brutalno štetne ekonomske politike koje imaju u vidu interes kapitala, a ne građanki i građana Srbije – na mrtvo ubija demokratičnost u javnom životu. A takvu kritiku je jako teško čuti u mejnstrim krugovima, kako političkim, tako i književnim.\nI upravo je u tome tragedija naših književnih bardova i bardića. Kada kažemo da oni Vučiću više nisu potrebni, naravno, ne mislimo da je Bećković, Ršumović ili neki drugi Rajko Petrov Nogo zvao Vučića na telefon u pola noći, a ovaj se besno izvikao - ne trebate mi, ostavite me, samo što sam zaspao, a znate da mi borba za Srbiju ostavlja tek sat ili dva dnevno sna! Naravno da se to nije desilo, a i da su ga zvali – na ovaj ili onaj način – mogli su i oni postati tek jedan piksel na grupnoj SNS fotografiji, kao što je to u jednom trenutku bio pokojni Brana Crnčević. Međutim, duh današnje epohe je bitno različit u odnosu na onu u kojoj su nacionalni književni pregaoci bili nosioci simboličke nadgradnje poretka. Najprostije govoreći, zašto bi Vučiću bili potrebni Bećkovićevi patetični govori kada može sam da dahće u mikrofon, u maniru ne baš talentovanog polaznika recitatorske sekcije u osnovnoj školi, i da danonoćno viktimizuje sebe i Srbiju zbog koje noćima ne spava? Zašto bi Vučiću bila potrebna revizionistička demonizacija socijalističke Jugoslavije kroz neke višetomne književne kupusare kada može sam da kod Milomira Marića, dve noći pred izbore, govori kako je unutar te čudne zemlje i sam kao beba, početkom sedamdesetih, umalo postao žrtva pomahnitalih ustaša? Zašto bi Vučiću bilo potrebno da stvara (kvazi)kulturnjačke pogone koji će štampati hiljade ovih ili onih knjiga o ovim ili onim Milutinima kada može, jeftinije i delotvornije, da na razne načine pogura Miroljuba Petrovića da kroz svoje istupe obnavlja “Dušanovo carstvo za 21. vek”?\nAko se ponovo vratimo u onu memljivu prostoriju u kojoj smo bili svedoci imaginarnog predinauguracijskog sastanka, zapravo, vrlo je lako zamisliti kako se dalje odvijala situacija nakon što je Vučić procedio ono posprdno ma, ko jebe pisce. Naime, isti onaj glas iz ćoška mu je i dalje postavljao pitanja – pa, predsedniče, kako to mislite, zar nam nisu oni potrebni da dobijemo određeni kredibilitet kao vlast? Vučić se zagledao u tog neiskusnog saradnika, cinično se osmehnuo i samo dodao - ne trebaju nam više pisci, dragi moj, pa ti kao da ne znaš da se mere štednje moraju temeljno i široko provoditi!\nI to je, zapravo, cela tužna priča o našim nesrećnim proizvođačima skupih, skupljih i najskupljih srpskih reči. Nije stvar u tome da su njihove ideje – nacionalističke, konzervativne i antisocijalističke – ispale iz mode. Ne, naprotiv. Samo smo ušli u jednu novu fazu kojoj se vrši racionalizacija proizvodnje u prostoru simboličke nadgradnje poretka. Njihovim poslom se sada bavi sam premijer, potpomognut sumnjivim privatnim preduzetnicima u oblasti prodavanja simboličke magle – zvali se oni Milomir Marić ili Željko Mitrović, Dragan J. Vučićević ili Miroljub Petrović. A naši veliki nacionalni pisci, ti gromoglasni ratni huškači i nacionalne narikače, ostali su zarobljeni u nekoj drugoj epohi u kom su – upravo zbog nasleđa njima tako mrskog socijalizma – njihova književna blebetanja mogla biti uzimanja za ozbiljno. A, danas, eto, druga su vremena i od nekad neupitnih bardova dobili smo samo još jedan niz nesrećnih gubitnika tranzicije.


Hotel Haarener Hof, Bad Vinenberg – ažurirane cene za 2021. godinu\nHotel Haarener Hof (Hotel), Bad Vinenberg (GER) - ponude\nPodelite objekat Hotel Haarener Hof\nPaderborner Straße 7, 33181 Bad Vinenberg, Nemačka – Dobra lokacija - prikaži mapu\nJedan od najtraženijih objekata na destinaciji Bad Vinenberg. Just 12 km from Paderborn-Lippstadt Airport, this privately run hotel in Haaren offers free WiFi in all rooms. Varied cuisine is served here.\nHotel Haarener Hof toplo dočekuje Booking.com goste od 21. feb. 2011.\nU kom periodu želite da boravite u objektu Hotel Haarener Hof?\nNiska ocena za destinaciju Bad Vinenberg\nSoba Doručak Restoran Čisto Kupatilo\n„- Located in the centre of the small town (supermarket / restaurants nearby) - Nice room, clean / comfortable - Good value for money”„0” Pročitajte više\n„Very understanding staff, we were almost 3 hours late for check-in but nevertheless we were welcomed in without additional payment.”„0” Pročitajte više\n„Fantastic hotel, great value for money. Really clean and staff are very friendly and helpful. Highly recommend it. ”„0” Pročitajte više\n„Zeer vriendelijk personeel, prima kamers en goed ontbijt. Qua omgeving niet veel te doen maar ik was op doorreis en daarvoor zeer geschikt.”„0” Pročitajte više\n„Grote kamer, thee en koffie op de kamer, leuke mensen.”„0” Pročitajte više\n„Wir hatten ein sehr großes Zimmer mit einem großen Fernseher und kostenlosem Sky-Empfang.”„0” Pročitajte više\n„Sehr großes Zimmer, geschmackvoll und modern eingerichtet. TV mit Sky. Sehr freundlicher Empfang, tolles Frühstück- Danke!”„0” Pročitajte više\n„Personal war sehr freundlich und hilfsbereit. Zimmer und Bad sehr gute Ausstattung und sauber. Frühstück reichhaltige Auswahl und genug. Jederzeit gern wieder.”„0” Pročitajte više\n„De ligging was perfect voor onze doorreis naar Tsjechië.. Lag dicht bij de snelweg..”„0” Pročitajte više\n„Gute Auswahl am Buffet. Man kann essen bis man satt ist”„0” Pročitajte više\nZamak i park Schloss Neuhaus\nVoz Paderborn Central Station\nKako stići do objekta Hotel Haarener Hof od aerodroma Aerodrom Paderborn-Lipštat\n5 razloga da izaberete objekat Hotel Haarener Hof\nJedan od najtraženijih objekata na destinaciji Bad Vinenberg\nSadržaji smeštajnog objekta: Hotel Haarener Hof\nKućni red Objekat Hotel Haarener Hof je otvoren za posebne zahteve - dodajte zahtev u sledećem koraku.\nBankovna kartica Objekat Hotel Haarener Hof prihvata sledeće kartice i zadržava pravo da privremeno blokira iznos na kartici pre vašeg dolaska.\nObjekat Hotel Haarener Hof prihvata sledeće kartice i zadržava pravo da privremeno blokira iznos na kartici pre vašeg dolaska.\nČesto postavljana pitanja o objektu Hotel Haarener Hof\nKakav doručak se služi u objektu Hotel Haarener Hof?\nGosti koji odsedaju u objektu Hotel Haarener Hof mogu da uživaju u visoko ocenjenom doručku tokom svog boravka (ocena gostiju: 7.7).\nKako mogu od najbližeg aerodroma da dođem do objekta Hotel Haarener Hof?\nOd najbližeg aerodroma do objekta Hotel Haarener Hof možete da dođete na sledeći način:\nTaxi 13 minuta\nKakvu vrstu sobe mogu da rezervišem u objektu Hotel Haarener Hof?\nVrste soba u objektu Hotel Haarener Hof uključuju:\nDa li je objekat Hotel Haarener Hof popularan među porodicama?\nDa, objekat Hotel Haarener Hof je veoma popularan među gostima koji rezervišu porodična putovanja.\nKoliko košta boravak u objektu Hotel Haarener Hof?\nCene u objektu Hotel Haarener Hof mogu da se razlikuju u zavisnosti od vašeg boravka (npr, datuma koje ste odabrali, pravila hotela i dr.). Unesite datume da biste videli cene.\nKoje je vreme prijavljivanja i odjavljivanja u objektu Hotel Haarener Hof?\nPrijavljivanje u objektu Hotel Haarener Hof je od 16:00, a odjavljivanje je do 11:00.\nKakve aktivnosti postoje u objektu Hotel Haarener Hof?\nHotel Haarener Hof nudi sledeće aktivnosti/usluge (moguće su dodatne naknade):\nDa li mogu da parkiram automobil u okviru objekta Hotel Haarener Hof?\nGostima koji borave u objektu Hotel Haarener Hof su (u zavisnosti od raspoloživosti) dostupne sledeće opcije za parkiranje:\nKoliko je objekat Hotel Haarener Hof udaljen od centra destinacije Bad Vinenberg?\nObjekat Hotel Haarener Hof se nalazi na 6 km od centra destinacije Bad Vinenberg.\nSvi gosti koji su napisali recenzije (190)\nNajbolje na destinaciji: Bad Vinenberg\nKliknite ovde za više hotela i drugih smeštaja blizu popularnih znamenitosti na destinaciji: Bad Vinenberg\nAerodrom Paderborn-Lipštat (PAD) 8,9 km\nAerodrom Kassel-Calden (KSF) 48,3 km\nAerodrom Dortmund (DTM) 77,2 km


Luka Jović biće uspešan u Real Madridu, Primera, Zinedin Zidan da mu da šansu | Sport | Fudbal\n"Ne sumnjam da će Luka Jović biti uspešan u Realu" 0 Podeli Podeli na facebook Podeli na twitter Podeli na viber Pošalji na mail\n11.02.2020. / 21:33\nTamošnji "El Pais" je čitav tekst posvetio analizi Jovićevog učinka. Nekadašnji napadač Crvene zvezde je jedan od 13 fudbalera Reala koji su u poslednje četiri nedelje uspeli da se upišu u strelce, a bitan deo analize pružio je Ben Manga.\nOn je direktor odseka za praćenje talentovanih fudbalera u Ajntrahtu iz Frankfurta, Jovićevom bivšem klubu. Kako ističe, španska javnost mora da bude strpljiva sa mladim napadačem.\n"Ako budu pazili na njega i ako ga Zidan bude ohrabrivao, davao mu 20 minuta ili pola sata, potom da igra ceo meč, ne sumnjam da će biti uspešan i u Realu", kaže Manga.\nOn je podsetio da Joviću ni po dolasku u Frankfurt nije sve odmah išlo glatko.\n"U početku smo mu govorili da mora da bude strpljiv. Trebalo mu je više od pola godine da se prilagodi. Morate da imate na umu da je došao u stranu zemlju, u kojoj se govori jezik koji ne poznaje, gde su drugačiji zahtevi igre i gde nema prijatelja", objašnjava Manga.\n"U fudbalu je danas tako da mladima ne dajemo mnogo vremena. Ako ne postigne četiri gola na četiri utakmice, sa cenom koja je plaćena, odmah mislimo kako neko ne vredi. Ipak, nije novac taj koji postiže golove", upozorava Manga.\nZidan je posle pobede Reala prošlog vikenda rekao da je Jović čistokrvni napadač. Sada ostaje samo da to dokazuje češće nego ranije...\nLuka Jović real madrid primera


Berlin: Ambasadorka Janković sa predsednicom Bundestaga | Ministarstvo spoljnih poslova\nBerlin: Ambasadorka Janković sa predsednicom Bundestaga\nAmbasadorka Republike Srbije u Nemačkoj Snežana Janković sastala se sa predsednicom Bundestaga Berbel Bas.\nU otvorenom i prijateljskom razgovoru bilo je reči o ukupnoj bilateralnoj saradnji Srbije i Nemačke, kao i o evropskim integracijama Srbije.\nPredsednica Bundestaga je bilateralne odnose dve zemlje ocenila kao izuzetno dobre i iznela i ličnu spremnost da se angažuje u podršci evropskim integracijama Srbije i Zapadnog Balkana. Iskazala je razumevanje za potrebu građana Srbije da se evropska perspektiva učini konkretnijom i dostižnom u predvidljivijem vremenskom roku.


Ko je zapravo Getsbi? | Mozaik | DW | 16.05.2013\nKo je zapravo Getsbi?\nFilmom „Veliki Getsbi“ otvoren je 66. filmski festival u Kanu. Konkurencija za Zlatnu palmu ove godine će biti veoma žestoka, jer se u narednih 12 dana prikazuje veliki broj filmova koje kritičari ocenjuju kao vrhunske.\nKan vrvi od Amerikanaca: Met Dejmon i Majkl Daglas došli su u društvu reditelja Stivena Soderberga. Tu su i braća Itan i Džoel Koen, koji se takmiče za Zlatnu palmu svojim novim mjuziklom „Inside Llewyn Davis“. Sofija Kopola će, van konkurencije, predstaviti svoj novi film „Bling ring“, u kome glumi Ema Votson. To ostvarenje prikazuje kontrast između života običnih tinejdžera i sveta poznatih, u kome se sudaraju luksuz i sujeta, a u filmu se pojavljuju i Paris Hilton, kao glumica Kirsten Danst.\nPredsednik žirija ove godine je Stiven Spilberg\nGetsbi - prazan čovek\nNa samom početku festivala u Kanu, prikazan je film „Veliki Getsbi“, nova ekranizacija kultnog romana F. Skota Ficdžeralda. Tajanstvenog milijardera Getsbija glumi planetarna zvezda Leonardo di Kaprio: „Sjajna stvar o ovom liku je to što niko zapravo ne zna ko je Getsbi. Mislim da sam tokom svog života i Getsbija i roman doživljavao drugačije. Kada sam imao 15 godina, pročitao sam knjigu i nisam video tragediju u Džeju Getsbiju, nisam video da je on zapravo prazan čovek.“\nFilm „Veliki Getsbi“ počeo je da sa prikazuje u SAD prošle nedelje i za sada je zaradio neverovatnih 51 milion dolara. Reditelj Baz Lurman, već je otvorio festival u Kanu 2000, godine filmom „Mulen Ruž“. On dugo sarađuje sa Di Kapriom i smatra da taj glumac rođen da igra Getsbija: „Kada sam ga upoznao, bio je talentovan momak, bio je sjajan. Ali sada smo jednaki. I tada smo bili jednaki, ali sada smo partneri... Ostajali bi smo do tri ujutru, Leonardo bi uvek iznova prolazio kroz tekst. On ga je isprobavao. Ali kako je moglo biti drugačije? Zbog toga je on Leonardo Di Kaprio.“\nHolivud nije jedini\nOve godine predsednik žirija je Stiven Spilberg, a društvo mu prave Kristof Valc, Ang Li i Nikol Kidman, svi dobitinici Oskara.\nIpak, Holivud nije jedini prisutan u Kanu. Film „Kongres“, francusko-belgijsko-nemačka koprodukcija je ekranizacija romana Stanislava Lema. To je priča o glumici koja prodaje prava na svoj izgled i trebalo bi da pomeri granice animacije, glume i naučne fantastike. A možda i da pruži tamnu viziju budućnosti cele filmske industrije.\nKljučne reči Kan, Veliki Getsbi, Leonardo Di Kaprio\nTrajni link https://p.dw.com/p/18Yty


HRVATSKI MEDIJI: Balkan čeka vrela jesen, na Kosovu se sprema radikalizacija | Ekspres.net\nHRVATSKI MEDIJI: Balkan čeka vrela jesen, na Kosovu se sprema radikalizacija\nPročitajte još: Brnabić – Opozicija želi samo vlast bez izbora\nTakođe, očekuje se da kosovski izbori iznedre vladu koja će biti spremna na novu rundu pregovora sa Srbijom, zato što je i Briselu već dosta natezanja između Beograda i Prištine.\nHrvatski list, međutim, ocenjuje da bi ishod oktobarskih izbora mogao, kako sada stvari stoje, doneti situaciju koja može zakomplikovati odnose, odnosno radikalizovati stvari.\nTrenutno, nastavlja se u Jutarnjem, albanske stranke na Kosovu su u fazi stvaranja koalicija, jer je jasno da niko neće imati snage vladati sam. Svi odbacuju mogućnost saradnje s Demokratskom strankom Kosova Hašima Tačija i sada već bivšeg šefa parlamenta Kadrija Veseljija.\nNapeto se iščekuje ishod pregovora Aljbina Kurtija i Demokratske lige Kosova Ise Mustafe, a zapelo je kod toga ko bi bio premijer od njih dvojice. A obojica žele tu ulogu, jer njihova koalicija ima realne šanse da pobedi.\nPovezane vesti – Zaharova: Kosovo se pretvara u uporište terorizma\nAli Kurtiju za vrat diše bivši, i po mnogima sledeći, premijer Ramuš Haradinaj i njegova Alijansa za budućnost, koja je u koaliciji s Kurtijevim “otpadnicima”, okupljenima oko njegovog bivšeg pomoćnika i gradonačelnika Prištine Špenda Ahmetija i njegove Socijaldemokratske stranke.\nAli, kako još navodi Jutarnji, “ne razbijaju glavu samo Albanci. I među Srbima vri” jer su i oni podeljeni u nekoliko kolona, od kojih prednjače dve. Ona koja je uz Srpsku listu i ona koja nije.\nTags Aleksandar VučićAljbin Kurtibalkanska jesenizboriprotesti\nVUČIĆ: Stalo mi je da opozicija izađe na izbore VUČIĆ NA GO SNS: Izbori u martu ili aprilu, dosta je bilo svađe čeka nas posao! VUČIĆ PORUČUJE OPOZICIJI: Da zaustavite izbore? Taj film nećete gledati… JOVANOVIĆ: Mogli bi da učestvujemo na izborima ako vode nekom dogovoru


Skoro pet miliona Kineza pratilo turističku promociju Crne Gore | Share Montenegro\nHome Novosti Skoro pet miliona Kineza pratilo turističku promociju Crne Gore\nNow reading: Skoro pet miliona Kineza pratilo turističku promociju Crne Gore\nSkoro pet miliona kineskih internet korisnika pratilo je uživo onlajn promociju crnogorskog turizma, pod nazivom “Most prijateljstva”, održanu u Kini.\nOrganizator promocije i portparol kompanije Changhong, Rao Binbin, kazao je da to preduzeće želi da pomogne oporavku crnogorske ekonomije nakon epidemije.\nFoto: OLIVER ARLART\nFoto: МАРИЯ СОСНИНА\nKompanija Changhong je osnovana 1958., najveća industrijska kompanija u kineskoj provinciji Sečuan, vodeći je proizvođač kućnih elektronskih uređaja u Kini. Istog dana je Changhong lansirao svoj novi proizvod, odnosno televizor s 5G+8K rezolucijom. Kao vodeća domaća kompanija u Kini, u takvom trenutku uvijek privlači pažnju ogromnog broja građana.\nNaslovna fotografija: Monenegro Phototrekking\nGeneralni direktor Direktorata za praćenje turističkih tokova i prometa u Ministarstvu održivog razvoja i turizma, Armend Mila, učestvovao je na 13. Forumu o turističkim trendovima i predviđanjima o turizmu u Guilinu u Kini, koji organizuje Svjetska turistička...


Farmacija, Hemija, TehnologijaMenadžment i upravljanje, Organizacione naukePrirodne nauke, Biologija, Fizika, Matematika, Ekologija\nKonkurs za oglas "Tehnički rukovodilac sertifikacionog tela" kompanije Centar za kvalitet d.o.o. je istekao i konkurisanje na oglas je onemogućeno!\nCentar za kvalitet d.o.o. raspisuje konkurs za radnu poziciju:\nTehnički rukovodilac sertifikacionog tela\nmesto rada: Mesarci, Mesarci bb\nOrganizuje rad sertifikacionog tela po svim pitanjima,\nIzvršava poslove i radne zadatke unutar Sertifikacionog tela CK i pravovremeno i tačno izveštavanje najvišeg rukovodstva,\nOrganizaciju rada i obavljanja posla u okviru postupka sertifikacije,\nRazvoj aktivnosti sertifikacije,\nRazvoj zahteva za sertifikaciju, uključujući i razvoj novih usluga,\nPreispitivanje prijava za sertifikaciju/ponuda/ugovora,\nObezbedjenje resursa za aktivnosti sertifikacije i odredjivanje lica koja učestvuju u pojedinačnoj sertifikaciji,\nPo zaduženju direktora preispituje informacije/rezultate iz procesa vrednovanja i donosi odluku o setifikaciji,\nZamenjuje rukovodioca za kvalitet.\nVII - 1 Fakultet tehničko-tehnoloških nauka ili prirodno-matematičkih nauka\n3 godine, najmanje 1 godina na tehničkim poslovima iz delatnosti Društva\nPoznavanje zahteva standarda: SRPS ISO 9001; SRPS ISO/IEC 17025; SRPS EN ISO/IEC 17065; SRPS EN 1008\nZnanje engleskog ili drugog svetskog jezika\n- Vladimirci, Mesarci


www.selidbe.be - Dizajn Zona\nwww.selidbe.be, Kritika sajta\nNov 3 2011, 09:52\nPozdrav drugari! Evo firma napravila novi sajt, pa da se malo pohvalimo: http://www.selidbe.beJe l' vam se dopada, ili da bijemo majstora? Gosevski\nNov 3 2011, 11:29\nNe valja ovo.. :\_ Krstici u meniju kao da sam otisao na sa'ranu. Preveliki fontovi, lose uklopljene boje, nema nikakvog grida i reda. Vidi se da je radio neko ko ima osnovno znanje dreamweavera i to je to.\nNov 3 2011, 12:21\nSlazem se sa svim navedenim.\nNov 3 2011, 12:24\nDatum reg.: 21-March 11\nČlan broj: 42,773\nMislim da ovo moze pod "kako sajt ne treba da izgleda" :/\najao... majstora, ne da bijete, nego u tvorza boxon\nNov 3 2011, 15:26\nDatum reg.: 7-March 11\nČlan broj: 42,551\nVerujem da nisi bio mnogo motivisan tematikom, i vrlo dobro znam kako je teško nekada naći inspiraciju, ali možda si trebao da prespavaš noć pre objavljivanja ovog sajta.u svakom slučaju, ako imaš ambicije da se baviš ovim poslom, moraćeš možda ipak još malo da učiš.Za početak, googlaj teme "best HTML practice" i "best web design practice", pa polako redom....Prvo i osnovno, pregledaj koje su šeme boja atraktivne, a koje se ne preporučuju.Takodje bi trebao malo da obratiš pažnju na CSS, imaš nekoliko dobrih sajtova za liste, kao što je "Listamatic", i "A list apart", a naročito njihov post "taming lists".Obrati pažnju na oblast koja obradjuje "line height", zašto se postavlja, i koja je svrha, pogotovo tokom kojekakvih hover-a i linkova.Zašto je "header" oblast manja za 3-4 pixela sa obe strane od diva "content" ili kako si ga već nazvao??Evo sada sam pogledao page source, pa ti si ovo radio sa tabelama???Plašim se da te čeka dug put....\nNov 7 2011, 09:57\nPuno kreativniji mi je izgled sa korisnog linka u dnu.\nNov 8 2011, 15:07\nDatum reg.: 5-May 11\nČlan broj: 43,440\nMislim da ne bi trebalo puno komentarisati, očigledno je sve zbrda zdola, bez logoa...itd., ali bolje ikakav nego nikakav pokušaj redizajna onog sajta u futeru koji na engleskom čak i fino izgleda, liči na sebe. E, sad kod ovog novog tabele, pa centriran tekst, pa heder uzanocentrirajućesivožutocrvenoobojen ... tako deluje nažalost, majstor se očigledno zaneo designom:).\nDec 4 2011, 21:58\nDatum reg.: 6-July 11\nČlan broj: 44,246\nIma ovde da se radi... sve iznova bbK1ng\nDec 4 2011, 22:15\nCITAT (superhik @ Nov 3 2011, 09:52) Pozdrav drugari! Evo firma napravila novi sajt, pa da se malo pohvalimo: http://www.selidbe.beJe l' vam se dopada, ili da bijemo majstora? Koliko ste platili majstora?p.s. Ozbiljno pitam..\nDec 5 2011, 01:55\nDatum reg.: 22-August 11\nČlan broj: 44,756\nsve navedene mane potpisujem... jedino mi dobra fora sa preporukama...i nabavite neki logo podhitno...sve u svemu, ja bi to sve ponovo od pocetka.sledeci put prvo udrite majstora... ako vi ne znate zasto siguran sam da on zna... « Sledeća starija


Rouz za "Blic": Dolazim u Srbiju i sledeće godine, voleo bih da upoznam Novaka\nNe možete svaki dan da sretnete NBA zvezdu u Beogradu, a mi smo imali priliku da razgovaramo sa Derikom Rouzom. Kapiten Čikago Bulsa je u ekskluzivnom intervjuu za „Blic“ otkrio zašto se divi Novaku Đokoviću, čiju karijeru bi voleo da ima, kako provodi vreme sa Vladimirom Radmanovićem, kao i želje za finale Svetskog prvenstva naredne godine.\nKakav je pritisak igranja u rodnom gradu, u klubu čiji je dres nosio Majkl Džordan?\n- Nadam se da ću imati karijeru kao Džordan, on je bio sve u Čikagu i ceo život se dokazivao. Želim da budem lider. Volim pritisak koji postoji u Bulsima, jer te tera da budeš bolji i uvek koncentrisan. Zbog toga nema vremena da budeš nespreman. Zato uvek naporno treniram pošto me gleda mnogo ljudi. Prolazio sam kroz teško detinjstvo, a sada su mi moje komšije publika i srećan sam što mogu da im ulijem nadu, jer je košarka vrlo bitna.\nSaigrač u Čikagu vam je i Vladimir Radmanović?\n- Vlada je sjajan momak, odličan za tim, često savetujemo jedan drugog i jedan je od saigrača sa kojim se družim i van terena. Ugostio me je u svojoj kući kada sam došao u Beograd, baš je pravi drugar. Mnogo voli košarku i odlično je poznaje, a to zna i da prenese, pa ga uvek pažljivo slušam.\nNovi srpski košarkaš Nemanja Nedović, koga zovu “evropski Derik Rouz“ stiže u NBA, pošto ga je Golden Stejt izabrao kao 30. na draftu. Koju poruku imate za njega?\n- Nisam do sada čuo za njega, ali ću ga upamtiti. Mora da bude fokusiran i zahvali Bogu na prilici koju je dobio, jer se u prvoj sezoni uči igra. Dobio je odličan tim, sa sjajnim trenerima. Ako igra slično kao ja, znači da provodi mnogo vremena na terenu i da ozbiljno shvata šta treba da radi. Mnogo ljudi će ga gledati i nosiće celu zemlju na svojim leđima, što je drugačije nego u Srbiji.\nSledeće godine predstoji Svetsko prvenstvo, da li vidite Srbiju i SAD u finalu, kao što su juniorske selekcije nedavno igrale?\n- Zašto da ne, nadam se da će tako biti. Često se događalo da se nađemo u samoj završnici u prošlosti, a bili smo u borbi za trofej i u Turskoj pre tri godine.\n"HOĆU KUĆI, U EVROPU!" Zvezda Čikago Bulsa vapi: Neću da ostajem ovde, NBA vlasnici žele da se igra da NE BI IZGUBILI novac!


Cilj nam je da se u našoj ordinaciji pacijenti osećaju prijatno i opušteno...\nU našoj ordinaciji najvažnije je štedeti vreme. Nudimo maksimalno lagodan i komforan tretman pacijentima. Zahvaljujući našoj stručnosti i uz pomoć savremene opreme u mogućnosti smo da za 50% redukujemo vreme provedeno u stolici.\nPacijentima su na raspolaganju polivalentni stomatolozi, specijalisti stomatološke protetike, parodontologije i oralne medicine, oralne hirurgije i ortopedije vilica i lica. Zahvaljujući dobroj organizaciji, dugogodišnjem iskustvu kao i timskom radu, pacijentima se pruža kvalitetna usluga ... sve to uz osmeh.\nBroj pregleda članka : 271956


UP Srbije – poslodavci Zrenjanina - Zrenjaninski IKT klaster\nUP Srbije – poslodavci Zrenjanina\nUnija poslodavaca Srbije – poslodavci Zrenjanina ogranak je Unije poslodavaca Srbije sa dejstvom na teritoriji srednjeg Banata. Predstavlja neprofitnu, nevladinu, nestranačku organizaciju osnovanu na bazi dobrovoljnog članstva pravnih lica. Od svog osnivanja 2005. godine do danas Unija je okupila 187 privrednih subjekata sa više od 6000 zaposlenih.\nUnija poslodavaca Srbije – poslodavci Zrenjanina je kolektivni član Unije poslodavaca Srbije, jedinog udruženja poslodavaca iz naše države koje je član Međunarodne organizacije rada. Unija poslodavaca Srbije jedina je organizacija koja je stekla pravo da predstavlja poslodavce u pregovorima sa državnim organima i sindikatima i koja je priznata od strane sličnih organizacija u Evropskoj Uniji.\nU proteklih 15 godina, Unija poslodavaca Srbije – poslodavci Zrenjanina uspostavila je saradnju sa svim poslovnim organizacijama na teritoriji srednjeg Banata, sa obrazovnim i visokoobrazovnim institucijama i drugim činiocima javne i poslovne zajednice. Takođe, dala je svoj doprinos društvenom i kulturnom razvoju lokalne sredine saradnjom ustanovama kulture, sportskim klubovima, lokalnim manifestacijama i promocijom turističkog potencijala Zrenjanina.\nKiš Izabela, izvršni direktor